Ավելին, Միդլենդի եւ ՌԱՕ ԵԷՍ-ի միջեւ կնքված այս գործարքը արդեն ստանում է քաղաքական ենթատեքստ: Այս առումով որպես մեկնաբանություն նշվում է, թե ցանցերը ՌԱՕ ԵԷՍ-ին հանձնելը ընդամենը փոխհատուցումն է ՀՀ իշխանությունների արած` Ռուսաստանի համար ոչ հաճո մի քանի քայլերի դիմաց, ինչպես, օրինակ, Իրաք խաղաղապահ զորախումբ ուղարկելը եւ ՆԱՏՕ-ի հետ մերձենալը: Բայց նույնիսկ նման գլոբալ հարցեր ունենալով իր հիմքում՝ միեւնույնն է, ցանցերի վաճառքի կամ, ինչպես իրենք են պնդում, կառավարման հանձնելու գործարքը առաջին հերթին դիտվելու է զուտ որպես իրավական խնդիր: Ի դեպ, պնդումը, որ շահույթի սեփականատերը համարվում է տվյալ ընկերության սեփականատեր, կարող է հիմնավորված համարվել նույն ՌԱՕ ԵԷՍ-ի հաշվետվության մեջ ներկայացված վերը բերված նախադասություններից, որտեղ նշված է, թե ՌԱՕ ԵԷՍ-ը «ձեռք է բերել բաժնետոմսերի 100 տոկոսը»: